57  Goude an deiz ma voe kollet en Templ, araok staga da brezeg, Jezuz a chômas c'hoaz triouec'h vloaz bennak e Nazared. Epad an amzer-se  moarvat e varvas Sant Jozef.  An avielerien ne lavaront mui ger ebet diwar e benn; ne welomp anezañ nag e Kana, nag en hini ebet eus ar geriadennou ma'z cas Jezuz enno da brezeg an Aviel, nag e-harz ar Groaz war menez Kalvar.  Pe da boent e varvas Josef? Ne ouzomp ket. Kredi a raer evelato e kuitaas an douar-mañ, ker-kent ha ma voe bras awalc'h ar Mabig Jezuz evit gounid e vara koulz hag hini e vamm o kenderc'hel da labourat war vicher e dad.  Eun dervez eta, Jozef a welas ar maro o tostaat. Kalet  e kavas lezel Jezuz ha Mari, ha kountant e oa koulskoude o soñjal en doa diwallet bugaleaj ha yaouankiz Mab Doue en em c'hrêt den, o welout e varve etre divrec'h Hor Salver hag e Vamm venniget.  58  Mari ivez a gavas poanius koll he fried, karantezusa hini a c'helled da gaout. Gwella ma c'hellas e reas evit e barea hag astenn d'ezañ e vuhez. Met deuet oa an eur evit an den santel da zilezel an douar-mañ,ha Mari a soublas he fenn gant doujans ha nerz-kalon dirak bolontez an Aotrou Doue evel m'her  graio diwezatoc'h o welout he Mab o vervel.  Frealzet e voe evelato ar Werc'hez o welout e varve he fned etre divrec'h Salver ar bed. Gouzout a rae pegen glan oa e ene ha pegen santel oa bet e vuhez, hag ez afe hep mar ebet war eün d'al Limbou, da c'hortoz mont dizale d'ar baradoz pa vo Jezuz savet eus ar bez ha pignet d'an Neñv.  En hon touez ez eus meur a zen yaouank ha n'o deus ket gwelet c'hoaz marteze ar maro o tont en o zi da lemel diganto eur vamm, eun tad, eur breur, eur c'hoar...  Marteze evelato, daoust d'o yaouankiz, o deus dija skuilhet daerou war unan pe unan eus o c'herent karet falc'het gant ar maro.  Ar pez a zo sur, eun deiz pe zeiz e wehmp holl ar maro a tont davedomp.  Neuze dalc'homp soñj eus nerz-kalon Sant Jozef hag ar Werc'hez dirak ar maro.  « Na vezit ket, a lavar d'eomp an Abostol Sant Paol, eus ar gristenien-se a vez fallgalonet gant ar chlac'har evel an dud ne gredont ket er vuhez da zont. »  60  E-lec'h klemm hag hirvoudi lakeomp kentoc'h  hor poan da glask savetei an eneou karet a ya d'ar bed all.  Ma'z int bet feal d'an Aotrou Doue war an douar mañ, goulennomp digantañ o derc'hel start en e garantez, ha ma n'o deus ket bet an eurvad da veva hervez e lezenn, pedomp anezañ d'o digas buan war an hent mat.  Dreist pep tra roomp d'hon Anaon skoazell pedennou hor Mamm Santel an Iliz. Galvomp ar beleg war dro hon tud klañv araok ma vezo re zivezat, araok ma ne c'hello mui ar c'hlañvour na komz na klevout.  Evelse e roimp d'an eneou a  garomp eur maro evel hini Sant Josef, ha goude o maro eürusted ar baradoz.